Кюн ахшы болсун, сабийле! Бюгюн да бизни эки дерсибиз барды:

1-2 дерсле «Малкъар халкъ жырла».

Малкъар халкъ жырла халкъны кёлден чыгъармачылыгъыны бир тюрлюсюдюле.

Жашауда бола келген бушууну, къууанчны дагъыда башха затланы юслеринден халкъ

жырла къурагъанды. Ала бир ненча къауумгъа юлешинедиле. Аланы юслеринден китапны 56-57 бетлеринде окъугъуз.

Халкъ жырла таулуланы жашауларыны кюзгюсюдюле, ала халкъ бла бирге жашайдыла. Ол жырла адамны жигитликге, тириликге, Ата журтну сюерге, аны къорууларгъа юйретедиле.

«Апсаты» деген жыр кийиклени Аллахы – Апсатыны юсюнденди. Ол жырны уугъа баргъанда жырлагъандыла.

«Эрирей сабанчыланы (полеводы) жырларыды.

«Долай» деген жыр жау чайкъагъанда жырланнганды.

«Ийнай» деген жырны тиширыула бирге жыйылып ишлегенде айтхандыла.

«Бёлляу» а сабийни биринчи эшитген жыры болгъанды.

Дерс китапны 57-68 бетлеринде окъугъуз. Бу бир ыйыкъгъа берилген заданияды , эки дерсге да. Быладан кесигиз бек жаратхан жырны ариу окъуп, аудиогъа жаздырып, манга ийигиз. Сорууугъуз болса, сорурсуз. Сау къалыгъыз!